ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
8 ก.ค. 2558

ตลาดหุ้น
แนวโน้มภาคบ่าย: เน้นทยอยซื้อสะสมตามแนวรับ
ตลาดหุ้นไทยวันนี้ปรับลงมาอีกครั้ง โดยยังซื้อขายใกล้เคียงกับระดับ Consensus P/E ที่ 15x คาดว่าตลาดยังจับตาไปยังทิศทางผลประกอบการบริษัทจดทะเบียน และสถานการณ์ของกรีซ  
นายกรัฐมนตรีกรีซมีเวลาตัดสินใจจนกว่าจะถึงวันอาทิตย์นี้ ว่าจะให้ยอมรับเงื่อนไขของเจ้าหนี้หรือไม่ หากไม่ก็อาจจะทำกรีซต้องออกจากกลุ่มยูโร ซึ่งความกังวลดังกล่าวยังกดดันตลาดหุ้นทั่วโลกให้มี Upside จำกัด
ด้านปัจจัยในประเทศ รัฐบาลพยายามเร่งเบิกจ่ายงบประมาณรัฐ ซึ่งที่ผ่านมาพบว่า อัตราการเบิกจ่ายนั้นสูงกว่าค่าเฉลี่ย อย่างไรก็ดียังไม่สามารถชดเชยความเชื่อมั่นภาคเอกชนที่ลดลงได้ เนื่องจาก ภาคเอกชนคาดหวังถึงโครงการลงทุนขนาดใหญ่มากกว่า 
ตลาดยังมีความเสี่ยงด้าน Downside เหลืออยู่จากแนวโน้มการปรับประมาณการผลกำไรลงและความเสี่ยงจากฝั่งยุโรป อย่างไรก็ดี ทางฝ่ายมองที่ระดับ 1430-1460 เป็นจุดที่น่าเริ่มทยอยเข้าสะสมลงทุนระยะกลาง – ยาวแล้ว
แนวโน้มตลาดหุ้นไทยภาคบ่ายในเชิงเทคนิคดัชนี 1,475.82 เปลี่ยนแปลง -7.95 จุด มลค่าการซื้อขาย  14,850ลบ.
คาดบ่ายทรงตัวจากช่วงเช้า ตามสัญญาณจากกราฟ 60 นาทีที่ก่อนหน้านี้ให้สัญญาณซื้อแต่ขยับขึ้นมาได้ไม่ไกลก็เริ่มชะลอตัวอีกครั้ง อีกทั้งทิศทางหลักจากกราฟรายวันที่เป็นลบ คาดว่าดัชนีน่าจะแกว่งตัวในกรอบ 1470-1487 จุด หลุดลงมาถอยรอที่ 1460 จุด 
 
หุ้น/ราคา                                                            ความเห็น
DCON  1.88   ผ่านการสร้างฐานไปแล้ว เริ่มมีสัญญาณหนุนจาก Modi. Sto. คาดได้เวลารีบาวด์ “เก็งกำไร” แนวรับ 1.86 แนวต้าน 1.92 Cut loss 1.84  บ.
MCS   9.65   แรงซื้อหนุนราคาขยับตัวพร้อมสัญญาณซื้อจากเครื่องมือระยะสั้น คาดเดินหน้าต่อได้ “เก็งกำไร” แนวรับ 9.50 แนวต้าน 9.95-10.10 cut loss 9.40  บ.
PDG   4.34   ยกตัวขึ้นต่อเนื่อง ขณะที่เครื่องมือ Modi. Sto. ซึ่ง Oversold เริ่มส่งสัญญาณซื้อ แนวโน้มฟื้นตัว   “เก็งกำไร” แนวรับ 4.26 แนวต้าน 4.50-4.54 cut loss 4.20 บ.
ตลาดอนุพันธ์
กลยุทธ์
Series/   ราคา                                        ความเห็น
S50U15   950.20  Short ตอนเช้ายังไม่ได้ รอเปิดอีกครั้งที่ 952 จุด เป้าหมายทำกำไร 942 จุด ตัดขาดทุนเหนือ 956 จุด
 
KTBU15    16.95   Short ที่เปิดไว้ 17.20 บาท รอทำกำไร 16.80 บาท ตัดขาดทุนเหนือ 17.25 บาท
GFQ15    18,740   Short ตอนเช้ายังไม่ได้ รอเปิดอีกครั้งที่ 18,800 บาท เป้าหมายทำกำไร 18,650 บาท ตัดขาดทุนเหนือ 18,870 บาท
BRN15     1,910   Short ตอนเช้ายังไม่ได้ รอเปิดอีกครั้งที่ 1,920 บาท เป้าหมายทำกำไร 1,890 บาท ตัดขาดทุนเหนือ 1,935 บาท
USDU15    34.12   Long ตอนเช้ายังไม่ได้ รอเปิดอีกครั้งที่ 34.05 บาท เป้าหมายทำกำไร 34.12 บาท ตัดขาดทุนหากหลุด 34.02 บาท    
อนุพันธ์เด่นเชิงเทคนิค
S50U15 / ราคาปิด 950.20จุด
เปลี่ยนแปลง -6.10 จุด
กราฟ 10 นาที แกว่งตัวออกด้านข้าง เครื่องมือ MACD ให้สัญญาณบวกเล็กน้อย แนวโน้มทรงตัวจนถึงรีบาวด์ โดยวางจุดถอยที่ 944 จุด แนวรับ 947.5, 945 จุด แนวต้าน 953.4, 957.3 จุด
 